শিক্ষার্থীদের নিরাপদ সড়ক চাই আন্দোলন সম্পর্কিত সংরক্ষিত নারী আসনের সাংসদ নূর ই হাসনা লিলি চৌধুরীর এক সম্পূরক প্রশ্নের জবাবে প্রধানমন্ত্রী আরও বলেন, এখনও রাস্তা পারাপারে দেখা যায়— অনবরত গাড়ি চলাচলের মধ্যেই একটা ছোট্ট শিশুর হাত ধরে মা রাস্তা পার হচ্ছেন অথবা বাবা বাচ্চাদের নিয়ে হেঁটে যাচ্ছেন। অথচ খুব কাছেই ফুটওভার বা আন্ডারপাস তারা ব্যবহার করছেন না। এমনকি যুবকরাও এসব ব্যবহার না করে দৌড়ে রাস্তা পার হতে চাচ্ছে। ফলে দুর্ঘটনা ঘটছে। রাস্তা পারাপারে পথচারীদের দোষ কতটুকু— সেটাও দেখা দরকার বলে মন্তব্য করেন তিনি।